Stelselmatig | SARIE
Stelselmatig	deur Marita van der Vyver
Wanneer ek die seuns se gewaste klere in hul kaste pak, rangskik ek die langbroeke op een rak, kortbroeke op 'n ander en onderbroeke eenkant. Logies, prakties, maklik, vinnig. Maar die enkele kere wanneer hulle self hul kaste moet rangskik – as ek byvoorbeeld vir 'n paar dae weggaan – word alles holderstebolder op 'n rak gegooi. T-hemde en truie deurmekaar, onpare sokkies, vuil klere sommer so tussen die skoon klere ingeprop.
Ek móét aanhou om die stryd te stry, ondanks my luiheid en my leeslus, anders gaan die ganse huis in wanorde wegsink. En dan gaan ons nooit weer die vurke, die borde of – ergste van alles! – die boeke kry nie.